Komission asetus (EY) N:o 2622/98, annettu 4 päivänä joulukuuta 1998, tietyistä maista peräisin olevien tiettyjen vilja-alan tuotteiden tuontia koskevista yksityiskohtaisista säännöistä annetun asetuksen (EY) N:o 1710/95 muuttamisesta



Virallinen lehti nro L 329 , 05/12/1998 s. 0016 - 0016



KOMISSION ASETUS (EY) N:o 2622/98, annettu 4 päivänä joulukuuta 1998, tietyistä maista peräisin olevien tiettyjen vilja-alan tuotteiden tuontia koskevista yksityiskohtaisista säännöistä annetun asetuksen (EY) N:o 1710/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalousalalla Uruguayn kierroksen monenvälisissä kauppaneuvotteluissa tehtyjen sopimusten täytäntöönpanemiseksi tarvittavista mukautuksista ja siirtymäjärjestelyistä 22 päivänä joulukuuta 1994 annetun neuvoston asetuksen (EY) N:o 3290/94 (1), sellaisena kuin se on viimeksi muutettuna asetuksella (EY) N:o 1340/98 (2), ja erityisesti sen 3 artiklan 1 kohdan, sekä katsoo, että komission asetuksessa (EY) N:o 1710/95 (3), sellaisena kuin se on viimeksi muutettuna asetuksella (EY) N:o 1616/98 (4), vahvistetaan Algeriasta, Egyptistä ja Marokosta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden erityisiä tuontijärjestelmiä koskevat siirtymäkauden toimenpiteet 30 päivään kesäkuuta 1999 asti Uruguayn kierroksen monenvälisten kauppaneuvottelujen osana tehdyn maataloussopimuksen täytäntöön panemiseksi, Euroopan talousyhteisön ja Egyptin arabitasavallan yhteistyösopimuksen (5) mukaisesti yhteisen tullitariffin alanimikkeeseen 23.02 A kuuluviin leseisiin, lesejauhoon sekä viljan seulomisessa, jauhamisessa tai muussa käsittelyssä syntyneisiin muihin jätetuotteisiin sovelletaan tuontimaksun muuttuvan maksuosan alennusta, jos Egypti kantaa vientitullin; kyseiseen alanimikkeeseen kuuluvat CN-koodien 2302 30 10-2302 40 90 lisäksi CN-koodit 2302 10 10, 2302 10 90, 2302 20 10 ja 2302 20 90; näitä viimeksi mainittuja koodeja ei virheellisesti tarkoiteta asetuksessa (EY) N:o 1710/95; näin ollen on syytä muuttaa kyseinen asetus, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1710/95 3 artiklan 1 kohta seuraavasti: "1. Tullit, joita sovelletaan Algeriasta ja Marokosta peräisin olevien, CN-koodeihin 2302 30 10-2302 40 90 kuuluvien ja Egyptistä peräisin olevien, CN-koodeihin 2302 10 10, 2302 10 90, 2302 20 10, 2302 20 90 ja 2302 30 10-2302 40 90 kuuluvien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden yhteisöön suuntautuvaan tuontiin, ovat 40 prosenttia yhteisessä tullitariffissa vahvistetuista määristä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä joulukuuta 1998. Komission puolesta Franz FISCHLER Komission jäsen (1) EYVL L 349, 31.12.1994, s. 105 (2) EYVL L 184, 27.6.1998, s. 1 (3) EYVL L 163, 14.7.1995, s. 1 (4) EYVL L 209, 25.7.1998, s. 31 (5) EYVL L 266, 27.9.1978, s. 1